Astfel, în jurul unei „coloane vertebrale“ care recapitulează momente principale ale carierei arhitectului – Unity Temple din Oak Park, vila Fallingwater din Pennsylvania, Johnson Wax Administration Building, clădirea Muzeului Guggenheim – sunt grupate 12 mici spații expoziționale, cu subiecte neașteptat de variate, de la subiecte generale – „Ornament“, „Geometrii circulare“, ‚Desenând în studio“, „Urbanism“ – la proiecte individuale, multe dintre ele nefinalizate.